biswa921/hiwiki-latest-pages-articles-raw huggingface dataset:
भेड़ियामानव

thumb|अट्ठारहवी शताब्दी में चित्रित भेडियामानव का चित्र
'भेड़ियामानव () एक मिथक जीव है जो पौराणिक कहानियों में पाया जाता है। इसके बारे में कहा जाता है कि यह असल में मानव होता है जो भेड़िए में परिवर्तित होने में सक्षम होता है। एक आम इंसान स्वयं होकर या श्राप के चलते या किसी अन्य भेडियामानव के दंश के कारण भेडियामानव बन सकता है। इसी परिवर्तन को अक्सर पूरनमासी के चाँद से जोड़ा जाता है। 
भेड़ियामानव पर कई कहानियाँ, उपन्यास, फिल्में, टीवी सीरियल और कॉमिक्स में वर्णित किया गया है !

श्रेणी:मिथक
पोप ग्रीगरी प्रथम

पोप ग्रीगरी प्रथम (Pope Gregory I) (540-604)। पोप ग्रीगरी को ईसाई धर्म का सर्वोपरि नेता चुने जाने के पहले रोमन सिनेटर का सम्मान प्राप्त था। राजनीति के क्षेत्र में रहते हुए भी इन्होंने अवश्य ही यश और ख्याति अर्जित की होती लेकिन इन्होंने राजनीति को छोड़कर धर्म के क्षेत्र में आना श्रेयस्कर समझा। सन्‌ 590 में ये पोप चुने गए। ईसाई धर्म के व्यापक प्रचार में पोप ग्रीगरी ने महत्वपूर्ण योग दिया। इंग्लैंड से रोमन जाति के हट जाने के बाद वहाँ ईसाई धर्म का लोप होने लगा था। नई अंग्रेज जाति (Angles) जर्मनी से आकर बसने लगी थी जो कई देवी देवताओं की पूजा करती थी। इसने आते ही इंग्लैंड के ईसाई धर्म को नष्ट कर दिया। कहते हैं, एक बार पोप ग्रीगरी ने कुछ अंग्रेज बालकों का रोम के बाजार में दास के रूप में बिकते देखा। इन बालकों की सुंदरता से ये अत्यधिक प्रभावित हुए और निश्चय किया कि ब्रिटिश द्वीप में जहाँ रोमन काल में ईसाई धर्म को लोगों ने स्वीकार कर लिया था, फिर से इस धर्म का प्रचार किया जाय। धर्मप्रचार के उद्देश्य से इन्होंने आगस्टाइन नाम के एक प्रसिद्ध पादरी को इंग्लैंड भेजा जिसने केंट के राजा एथलबर्ट के दरबार में जाकर ईसाई धर्म का प्रचार प्रारंभ कर दिया। एथलबर्ट ने फ्रांस की एक ईसाई राजकुमारी से शादी की थी, अत: उसने ईसाई धर्म स्वीकार कर लिया और आगस्टाइन का केंटरबरी में गिरजाघर बनाने की आज्ञा दे दी। इस प्रकार पोप ग्रीगरी के प्रयत्न के फलस्वरूप इंग्लैंड में ईसाई धर्म का फिर से प्रचार हुआ।

पोप ग्रीगरी ने ईसाई धर्म के सर्वाच्च नेता के रूप में बड़े ऊँचे दर्जे की प्रशसनिक प्रतिभा का परिचय दिया। चाहे धर्म संबंधी, इन्होंने सबका प्रबंध बातें हों या चर्च की संपत्ति की व्यवस्था संबंधी, इन्होंने सबका प्रबंध पटुता से किया। छोटी से छोटी बातों की ओर भी इन्होंने व्यक्तिगत ध्यान दिया और पूरे ईसाई जगत्‌ की प्रशासनिक आवश्यकताओं से परिचित रहने की चेष्टा की। इनके पत्रों से इनकी व्यावहारिक बुद्धि और प्रशासनिक योग्यता का यथेष्ट आभास मिलता है।

पोप ग्रीगरी ने धार्मिक ग्रंथों की समीक्षा तथा धर्म संबंधी बातों की वार्तालाप (Dialogues) के रूप में विवेचना भी की। लैटिन भाषा की इन रचनाओं में इन्होंने गूढ़ विषयों के निरूपण के लिये अधिकांशत: रूपक शैली का प्रयोग किया है। शब्द दो अर्थ रखते हैं; एक तो ऊपरी जो स्पष्ट होता है और दूसरा लाक्षणिक जिससे धर्म संबंधी गूढ़ विचार भी सरलता से समझ में आ जाते हैं।

पोप ग्रीगरी ने ईसाई धर्म से पहले की कथाओं (Tales) की जगह ईसाई संतों की कहानियों का प्रचार करवाया। इन्होंने जो कुछ भी लिखा, धर्म के व्यापक प्रचार की भावना से लिखा। इनका ध्यान विचारों की स्पष्ट अभिव्यक्ति पर था, न कि शैली पर। लेकिन फिर भी इनकी भाषा में सौंदर्य और प्रभाव है।

 बाहरी कड़ियाँ 

श्रेणी:पोप
पील डिस्ट्रिक्ट स्कूल बोर्ड

पील डिस्ट्रिक्ट स्कूल बोर्ड (Peel District School Board) कनाडा में दक्षिण ओंटारियो के पील क्षेत्र में एक सरकारी स्कूल बोर्ड है। इस बोर्ड के अंतर्गत पील क्षेत्रीय नगरपालिका के तीनों शहरों, ब्रैम्प्टन, मिसिसाग और कैलेडौन में सरकारी विद्यालयों का संचालन और प्रशासन आता है। सितंबर 2011 के अनुसार बोर्ड के अंतर्गत ब्रैम्पटन नगरपालिका में 95, कैलेडौन नगरपालिका में 15 और मिसिसौग नगरपालिका में 121 विद्यालय हैं (कुल 231 विद्यालय) जिनमें कुल 1,52,755 विद्यार्थी हैं। सितंबर 2011 के अनुसार बोर्ड के 15,381 कर्मचारी हैं।

 सन्दर्भ 

 बाहरी कड़ियाँ 
 
 पील डिस्ट्रिक्ट स्कूल बोर्ड 

श्रेणी:ओण्टारियो के स्कूल डिस्ट्रिक्ट
कहावत

कहावत आम बोलचाल में प्रयोग होने वाले उस वाक्यांश को कहते हैं जिसका सम्बन्ध किसी न किसी पौराणिक कहानी से जुड़ा हुआ होता है।
कहीं कहीं इसे मुहावरा अथवा लोकोक्ति के रूप में भी जानते हैं।

कहावतें प्रायः सांकेतिक रूप में होती हैं। थोड़े शब्दों में कहा जाये तो "जीवन के दीर्घकाल के अनुभवों को छोटे वाक्य में कहना ही कहावतें होती हैं।"

जिस प्रकार से अलंकार काव्य के सौन्दर्य को बढ़ा देता है उसी प्रकार कहावतों का प्रयोग भाषा के सौन्दर्य को बढ़ा देता है। बोलचाल की भाषा में कहावतों के प्रयोग से वक्ता के कथन के प्रभाव में वृद्धि होती है और साहित्यिक भाषा में कहावतों के प्रयोग से साहित्य की श्रीवृद्धि होती है।

प्रायः एक भाषा के कहावतों को अन्य भाषाओं के द्वारा मूल या बदले हुये रूप में अपना भी लिया जाता है।

श्रेणी:भाषा
श्रेणी:साहित्य
श्रेणी:कहावत
तंग्राम

300px|right|thumb|तंग्राम से बनी एक मानव-जैसी आकृति
300px|right|thumb|तंग्राम की सात मूल आकृतियाँ (टुकड़े)
तंग्राम (चीनी भाषा : 七巧板; पिन्यिन : qī qiǎo bǎn; शाब्दिक अर्थ : शलता के साथ बोर्ड) एक पहेली वाली खेल है जिसमें सात प्रकार की आकृतियों वाले बोर्ड होते हैं जिनको सटाकर जमाना होता है ताकि दी हुई आकृति बन जाय। चपटी आकृतियों को 'टैन' कहते हैं। जिस आकृति को बनाना होता है उसका केवल बाहरी सीमारेखा (आउटलाइन) ही दी गयी होती है और अपनी कल्पना-शक्ति का प्रयोग करके सभी सात टुकड़ों का प्रयोग करके हुए वह आकृति बनानी होती है। इसमें सीमारेखा के अन्दर कहीँ खाली स्थान नहीं बचना चाहिये या आकृतियाँ एक-दूसरे पर चढ़ी हुई नहीं हों। 

इस खेल का विकास मूलतः चीन में हुआ किंतु कब हुआ, यह ठीक-ठीक पता नहीं है। चीन से यह नवीं शती में व्यापारिक जहाजों के माध्यम से यूरोप पहुँची। यूरोप में कुछ काल के लिये यह बहुत लोकप्रिय हुई और बाद में प्रथम विश्वयुद्ध के समय में भी काफी लोकप्रिय रही। यह विश्व की अपने तरह की सर्वाधिक लोकप्रिय खेल है। 

 परिचय 
तंग्राम एक रोचक खेल है। इसे हर जगह अपने साथ आसानी से लेकर भी जाया जा सकता है और अन्य बच्चों के साथ मिलकर खेला भी जा सकता है।

तंग्राम का आविष्कार चीन में हुआ माना जाता है। चीन में इसे `ची चिओ पेन` के नाम से जाना जाता है। जिस तरह तंग्राम एक रोचक खेल है, वैसे ही इसके आविष्कार की कहानी भी रोचक है। चीन के राजा के लिए एक बार उसके सेवक एक स्कवॉयर शीशा लेकर आ रहे थे। गलती से वह शीशा गिरकर टूट गया, मजे की बात यह थी कि शीशा गिरकर चकनाचूर नहीं हुआ बल्कि स्पष्ट सात टुकड़ों में बंट गया। सेवकों ने शीशे के उन सात टुकड़ों को वापस चौकोर आकार में जोड़ने के लिए बहुत प्रयत्न किया। सेवक जितनी बार टुकड़ों को जोड़ने के लिए समायोजित करते हर बार उन्हें एक नई आकृति मिलती। सेवकों को इस खेल में बड़ा मजा आया और उन्होंने राजा को शीशे के ये सात टुकड़े पजल के रूप में पेश किए। राजा ने भी इस खेल को बहुत पसंद किया। धीरे-धीरे यह खेल पूरे चीन में खेला जाने लगा। 18वीं शताब्दी के मध्य में चीन के किसी व्यक्ति ने तंग्राम को जहाज के जरिए अमेरिका में रह रहे किसी बच्चे को गिफ्ट में भेजा था। 19वीं शताब्दी तक यह अमेरिका से यूरोप में और फिर दुनिया भर में जाना जाने लगा।

तंग्राम को बाजार से खरीदकर लाया जा सकता है या इसे किसी स्कवॉयर गत्ते या कार्डबोर्ड से घर पर भी बनाया जा सकता है। इसकी सात ज्यामितीय आकृतियों में पांच त्रिकोण, एक वर्ग और एक सामानांतर चतुर्भुज होता है। इसके दो बड़े त्रिकोणों का आकार मध्यम आकार के त्रिकोण से दोगुना तथा मध्यम आकार के त्रिकोण का आकार छोटे आकार के त्रिकोण से दोगुना होता है। इसी तरह स्कवॉयर टुकड़े का क्षेत्रफल छोटे आकार के त्रिकोण के क्षेत्रफल से दोगुना और समानांतर चतुर्भुज का क्षेत्रफल स्कवॉयर टुकड़े के बराबर रखा जाएगा।

 बाहरी कड़ियाँ 
 गर्मी की छुट्टियों में खेलें एक अनोखा खेल- तंग्राम
 "Tangram" by Enrique Zeleny, Wolfram Demonstrations Project
 "New Tangram paradoxes" by Gianni A. Sarcone, Archimedes Laboratory Project
 Online Tangrams Game at PBS Kids 
 "Peces Joc de Tangram" Another online game (contains popups)

श्रेणी:चीन में खेलकूद
श्रेणी:गणितीय संरचनाएँ
तहलका

तहलका दिल्ली स्थित एक समाचार पत्र समूह है जो अपनी खोजी और तथ्यपरक पत्रकारिता के लिए जाना जाता है। तहलका समूह के प्रधान संपादक तरुण तेजपाल हैं और यह समूह दो पत्रिकाएं प्रकाशित करता है। तहलका की अंग्रेजी पत्रिका की संपादक शोमा चौधरी हैं और हिंदी पत्रिका के संपादक संजय दुबे हैं।

तहलका वर्ष 2001 में ऑपरेशन वेस्टएंड के जरिए पहली बार चर्चा में आया जिसमें तहलका ने तब के भाजपा के अध्यक्ष बंगारू लक्ष्मण को रक्षा सौदों में मदद के लिए रिश्वत लेते हुए कैमरे में रंगे हाथों कैद किया था। शुरुआत में तहलका सिर्फ एक समाचार पोर्टल था। इसकी अंग्रेजी पत्रिका की शुरुआत वर्ष 2004 में हुई। तहलका की हिंदी पत्रिका की शुरुआत वर्ष 2008 में हुई थी।

विशेष
इस संस्था को विशुद्ध पत्रकारिता करने का श्रेय दिया जाता है।

 सन्दर्भ 

 बाहरी कड़ियाँ 
 
www.tehelka.com
www.tehelkahindi.com/indinoo/national/1189.html

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
श्रेणी:अंतरजाल
श्रेणी:जाल-पत्रिका
कुबेर

कुबेर (संस्कृत : कुबेर ,इंग्रजी : Kubera )  एक हिन्दू पौराणिक पात्र हैं जो धन के स्वामी (धनेश) व धनवानता के देवता माने जाते हैं। वे यक्षों के राजा भी हैं। वे उत्तर दिशा के दिक्पाल हैं और लोकपाल (संसार के रक्षक) भी हैं। इनके पिता महर्षि विश्रवा थे और माता देववर्णिणी थीं। 

। इनके सौतेले छोटे भाई रावण , कुम्भकर्ण और विभीषण थे। इनमें रावण ही बाद में असुरों का सम्राट बना।

 भद्रा 
भद्रा ,सूर्य देवता और छायदेवी की पुत्री थीं। वह बहुत सुन्दर थीं। धनवनता के देवता कुबेर ने उनसे विवाह किया।

 रामायण में कुबेर 
रामायण में कुबेर भगवान शंकर को प्रसन्न करने के लिए कुबेर ने हिमालय पर्वत पर तप किया। तप के अंतराल में शिव तथा पार्वती दिखायी पड़े। कुबेर ने अत्यंत सात्त्विक भाव से पार्वती की ओर बायें नेत्र से देखा। पार्वती के दिव्य तेज से वह नेत्र भस्म होकर पीला पड़ गया। कुबेर वहां से उठकर दूसरे स्थान पर चला गया। वह घोर तप या तो शिव ने किया था या फिर कुबेर ने किया, अन्य कोई भी देवता उसे पूर्ण रूप से संपन्न नहीं कर पाया था। कुबेर से प्रसन्न होकर शिव ने कहा-'तुमने मुझे तपस्या से जीत लिया है। तुम्हारा एक नेत्र पार्वती के तेज से नष्ट हो गया, अत: तुम एकाक्षीपिंगल कहलाओंगे। 

कुबेर ने रावण के अनेक अत्याचारों के विषय में जाना तो अपने एक दूत को रावण के पास भेजा। दूत ने कुबेर का संदेश दिया कि रावण अधर्म के क्रूर कार्यों को छोड़ दे। रावण के नंदनवन उजाड़ने के कारण सब देवता उसके शत्रु बन गये हैं। रावण ने क्रुद्ध होकर उस दूत को अपनी खड्ग से काटकर राक्षसों को भक्षणार्थ दे दिया। कुबेर का यह सब जानकर बहुत बुरा लगा। रावण तथा राक्षसों का कुबेर तथा यक्षों से युद्ध हुआ। यक्ष बल से लड़ते थे और राक्षस माया से, अत: राक्षस विजयी हुए। रावण ने माया से अनेक रूप धारण किये तथा कुबेर के सिर पर प्रहार करके उसे घायल कर दिया और बलात उसका पुष्पक विमान ले लिया।

विश्वश्रवा की दो पत्नियां थीं। पुत्रों में कुबेर सबसे बड़े थे। शेष रावण, कुंभकर्ण और विभीषण सौतेले भाई थे। उन्होंने अपनी मां से प्रेरणा पाकर कुबेर का पुष्पक विमान लेकर लंका पुरी तथा समस्त संपत्ति छीन ली। कुबेर अपने पितामह के पास गये। उनकी प्रेरणा से कुबेर ने शिवाराधना की। फलस्वरूप उन्हें 'धनपाल' की पदवी, पत्नी और पुत्र का लाभ हुआ। गौतमी के तट का वह स्थल धनदतीर्थ नाम से विख्यात है। 

 सन्दर्भ सूची 

श्रेणी:हिन्दू देवता
श्रेणी:पौराणिक पात्र
क़ज़ाख़स्तान के प्रांत

thumb|400px|क़ज़ाख़स्तान के प्रांत
क़ज़ाख़स्तान चौदह प्रान्तों में बंटा हुआ है जिन्हें क़ज़ाख़स्तान में 'ओब्लिसी' (облысы, oblysy) बुलाया जाता है। इन प्रान्तों को आगे ज़िलों में बांटा जाता है जिन्हें कज़ाख़ भाषा में औदन (аудан, audan) और रूसी भाषा में रायोन (район, rayon) कहतें है। इन १४ प्रान्तों के अलावा ३ शहरों को भी प्रशासनिक विभागों का दर्जा मिला हुआ है।Kazakhstan in Pictures, Bella Waters, Twenty-First Century Books, 2007, ISBN 978-0-8225-6588-8, ... For purposes of local government, Kazakhstan is divided into fourteen provinces and three cities ...

 प्रांत और राजधानियाँ 
क़ज़ाख़स्तान के 'ओब्लिस्तर' (ओब्लिसी का बहुवचन) और उनकी राजधानियाँ इस प्रकार हैं -

 प्रांत  कज़ाख़ नाम  दर्जा  राजधानी  क्षेत्रफल (किमी२) जनसंख्या (सन् २००९) अकमोला प्रांत  Ақмола облысы  प्रान्त  कोकशेताऊ  १,२१,४००  ८,२९,००० अकतोबे प्रांत  Ақтөбе облысы  प्रान्त  अकतोबे  ३,००,६००  ६,६१,००० अलमाती  Алматы қаласы  शहर  अलमाती  ३२४.८  १२,२६,३०० अलमाती प्रांत  Алматы облысы  प्रान्त  तालदीकोरग़ान  २,२४,०००  ८,६०,००० नूर-सुल्तान  Нұр-Сұлтан қаласы  शहर  नूर-सुल्तान  ७१०.२  ६,००,२०० अतिर​ऊ प्रांत  Атырау облысы  प्रान्त  अतिर​ऊ  १,१८,६००  ३,८०,००० बायकोनूर  Байқоңыр қаласы  शहर  बायकोनूर  ५७  ७०,००० पूर्व क़ाज़ाक़स्तान प्रांत  Шығыс Қазақстан облысы  प्रान्त  ओसकेमेन  २,८३,३००  ८,९७,००० काराग़ान्दी प्रांत  Қарағанды облысы  प्रान्त  काराग़ान्दा  ४,२८,०००  १२,८७,००० कोस्तानय​ प्रांत  Қостанай облысы  प्रान्त  कोस्तानय​  १,९६,०००  ९,७५,००० किज़िलओरदा प्रांत  Қызылорда облысы  प्रान्त  किज़िलओरदा  २,२६,०००  ५,९०,००० मान्गीस्त​ऊ प्रांत  Маңғыстау облысы  प्रान्त  अकतऊ  १,६५,६००  ३,१६,८४७ उत्तर क़ाज़ाक़स्तान प्रांत  Солтүстік Қазақстан облысы  प्रान्त  पेत्रोपाव्ल  १,२३,२००  ५,८६,००० पाव्लोदार प्रांत  Павлодар облысы  प्रान्त  पाव्लोदार  १,२४,८००  ८,५१,००० दक्षिण क़ाज़ाक़स्तान प्रांत  Оңтүстік Қазақстан облысы  प्रान्त  शिमकेंत  १,१८,६००  १६,४४,००० पश्चिम क़ाज़ाक़स्तान प्रांत  Батыс Қазақстан облысы  प्रान्त  ओराल  १,५१,३००  ५,९९,००० झ़ामबिल​ प्रांत  Жамбыл облысы  प्रान्त  तराज़  १,४४,०००  ९,६२,०००

ध्यान दें कि 'झ़ामबिल' में बिंदु-वाले 'झ़' का उच्चारण बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

 इन्हें भी देखें 
 क़ज़ाख़स्तान
 कज़ाख़ लोग
 क़ज़ाख़ भाषा
 ओब्लास्त

 सन्दर्भ 

श्रेणी:क़ाज़ाक़्स्तान
श्रेणी:क़ाज़ाक़्स्तान के प्रांत
शिल्पकर्म

300px|right|thumb|काष्ठकारी 

शिल्पकर्म या शिल्पकारी (craft) एक व्यवसाय है जिसमें विशेष प्रकार के कौशल की आवश्यकता होती है। हिन्दी में इसे हस्तकौशल, शिल्प, कारीगरी, शिल्प दस्‍तकारी आदि भी कहते हैं। ऐतिहासिक परिप्रेक्ष्य में, छोटे स्तर पर हाथ से सामान बनाने वाले लोगों को शिल्पकार कहते थे।

 इन्हें भी देखें 
 शिल्प (साहित्य)
 शिल्पशास्त्र

 बाहरी कड़ियाँ 
 भारत का शिल्प पूर्वावलोकन
 केंद्रीय कुटीर-उद्योग इम्पोरिअम

श्रेणी:कौशल
*
श्रेणी:आर्थिक इतिहास
अकमोला प्रांत

अंगूठाकार
अकमोला प्रांत (कज़ाख़: Ақмола облысы, अंग्रेज़ी: Akmola Province) मध्य एशिया के क़ाज़ाख़स्तान देश का एक प्रांत है। इसकी राजधानी कोकशेताऊ शहर है। क़ाज़ाख़स्तान की राष्ट्रीय राजधानी, अस्ताना, पूरी तरह अकमोला के अन्दर आती है लेकिन प्रशासनिक रूप से वह इस राज्य का भाग नहीं है। इस प्रान्त में सोना और कोयला ज़मीन से निकालने का काम चलता है। सन् २००९ की जनगणना में इस प्रांत के ४३.५% लोग कज़ाख़ समुदाय के थे जबकि ३६.५% लोग रूसी समुदाय के थे।

 नाम की उत्पत्ति 
कज़ाख़ भाषा में 'अक़मोला' का मतलब 'सफ़ेद दफ़न (क़ब्र)' होता है।

 रूसी समुदाय में बढ़ौतरी 
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस जुम्बिश का नाम 'नई भूमि अभियान' (virgin lands) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि अकमोला प्रान्त जैसे इलाक़ों में रूसी लोगों की बहुतायत है।Bradt Travel Guide: Kazakhstan, Paul Brummell, Bradt Travel Guides, 2012, ISBN 978-1-84162-369-6, ... in early 1954 the Soviet leader Nikita Khrushchev launched into an attack on the state of Soviet agriculture ... major shortage of grain ... plan was drawn up to plough 40 million hectares of virgin steppe in Kazakhstan and western Siberia ... first train into Akmola bringing volunteers for the new scheme arrived from Almaty on 2 मार्च 1954 ...

 अकमोला प्रांत के कुछ नज़ारे 

 इन्हें भी देखें 
 नई भूमि अभियान
 क़ाज़ाख़स्तान के प्रांत
 अस्ताना

 सन्दर्भ 

श्रेणी:अकमोला प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
चतुरलाल

चतुरलाल (1925 – अक्टूबर 1965) भारती तबला वादक थे। इन्होंने पश्चिमी जगत में तबला वादन को लोकप्रिय बनाने में मदद की थी।

 सन्दर्भ 

श्रेणी:निधन वर्ष अनुपलब्ध
श्रेणी:तबला वादक
श्रेणी:राजस्थान के लोग
जलयान की घंटी

thumb|150px|जलयान की घंटी
जलयान की घंटी () आमतौर पर पीतल का बना होता है तथा इसपे जलयान का नाम छपा होता है। जलयान की घंटी का मुख्य रूप से प्रयोग समय को विनियमित करने में होता है। इसका प्रयोग कोहरे कि स्थिति में जलयान यात्रियों को सचेत करने में भी होता है।
 
 बाहरी कड़ियाँ 
 Bells at Sea
 The Ship's Bell
 CPO Bell
 How to implement US Navy ships bells sounds on an Android phone

श्रेणी:वाद्य यंत्र
श्रेणी:घंटी
श्रेणी:नौसेना
चूर्ण

अंगूठाकार|लौहे की चूर्ण
छोटे-छोटे असंख्य कणों (दानों) से मिलकर बने शुष्क, ठोस पदार्थ को चूर्ण (पाउडर / powder) कहते हैं। पाउडर के कण एकदूसरे से स्वतंत्र होते हैं और हिलाने-डुलाने पर स्वतंत्र रूप से 'बहते' हैं। उदाहरण के लिये नमक का चूर्ण, हल्दी का चूर्ण, चाक का चूर्ण, मिट्टी का चूर्ण, मसालों का चूर्ण, दवाओं का चूर्ण, चेहरा पर पोतने वाला चूर्ण आदि।

 बाहरी कड़ियाँ 

श्रेणी:पदार्थ
भोई

यह जनजाति मेघालय के पहाड़ी क्षेत्रों में पायी जाती हैभोई' भारत की एक प्राचीन क्षत्रिय जाती है, जिसका उल्लेेख महाभारत और रामायण जैसे भारत के प्राचीनतम महाकाव्यों में मिलता है। भोई जनजाति अनेक जातियों में विभाजित है। इसकी कई शाखाएँ है राजगोंड भोई, राज भोई, झिंगा भोई तथा परदेशी भोई ऐसी अनेक जातियाँ इस वर्ग में है। इनके साम्राज्य का वर्णन 'ओरिसा' में स्थित प्रदेशों था। जिसका वर्णन ओरिसा के इतिहास में पाया जाता है। यह क्षत्रिय वंश के है। ये लोग चंद्र की पूजा करते है।

 सन्दर्भ
कोस्तानय प्रांत

thumb|240px|कोस्तानय​ शहर का एक दृश्य
कोस्तानय​ प्रांत (कज़ाख़: Қостанай облысы, अंग्रेज़ी: Kostanay Province या Qostanay Province) मध्य एशिया के क़ाज़ाख़स्तान देश का एक प्रांत है। इसकी राजधानी भी कोस्तानय​ नाम का शहर ही है। इसके अलावा रुदनीय (Рудный, Rudniy) भी इस राज्य का एक अन्य प्रमुख शहर है।

 विवरण 
कोस्तानय प्रान्त यूराल पहाड़ों के पास और रूस की सीमा पर स्थित है। यहाँ की भूमि ज़्यादातर समतल है और इसके काफ़ी भाग में बहुत ही उपजाऊ काले रंग की चेरनोज़ेम (chernozem) मिटटी है। बहुत से नदी-झरने इस से गुज़रते हैं। तोबोल नदी (Tobol river), जो इरतिश नदी की एक महत्वपूर्ण उपनदी है, इसी प्रांत से शुरू होकर उत्तर को रूस की तरफ बहती है। सूबे में ५००० से अधिक झीलें गिनी गई हैं। उत्तर में चीड़ (पाइन) के वन विस्तृत हैं और दक्षिण में स्तेपी के घास-झाड़ के मैदान फैले हुए हैं।

 रूसी समुदाय में बढ़ौतरी 
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई धरती' (virgin lands) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि कोस्तानय प्रान्त जैसे इलाक़ों में रूसी लोगों की बहुतायत है।Bradt Travel Guide: Kazakhstan, Paul Brummell, Bradt Travel Guides, 2012, ISBN 978-1-84162-369-6, ... in early 1954 the Soviet leader Nikita Khrushchev launched into an attack on the state of Soviet agriculture ... major shortage of grain ... plan was drawn up to plough 40 million hectares of virgin steppe in Kazakhstan and western Siberia ... first train into Akmola bringing volunteers for the new scheme arrived from Almaty on 2 मार्च 1954 ...

 समुदाय 
सन् २००६ की जनगणना के अनुसार यहाँ के ३३.८% लोग कज़ाख़, ४१.७% लोग रूसी और ३.९% जर्मन समुदाय के हैं। इनके अलावा यहाँ बेलारूसी और तातार समुदाय भी बसते हैं। सोवियत संघ के ख़त्म हो जाने के बाद यहाँ से रूसी और जर्मन लोग धीरे-धीरे रूस और जर्मनी जा रहें हैं जिस से इनकी जनसँख्या इस प्रांत में घट रही है।

 इन्हें भी देखें 
 क़ाज़ाख़स्तान के प्रांत

 सन्दर्भ 

श्रेणी:कोस्तानय​ प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
सो.सीएल

thumb|right|200px|सो.सीएल का लोगो।
सो.सीएल (So.cl) माइक्रोसॉफ़्ट द्वारा निर्मित एक सामाजिक मेलजोल वाली साइट है। यह साइट दिसम्बर २०११ से बीटा (निजी परिक्षण) में थीMicrosoft launches So.cl, a search-driven social network   जिसे अब (२१ मई २०१२) सार्वजनिक किया गया है। यह साइट माइक्रोसॉफ़्ट की शोध शाखा फ़्यूज़ लैब्स (FUSE Labs) की देन हैMicrosoft wants you to get social with so.cl  । सो.सीएल एक खोज-चालित साइट है जिसपर प्रयोक्ता द्वारा अन्तरजाल पर जो कुछ भी खोजा जा रहा है उसे अन्य प्रयोक्ताओ के साथ साझा किया जा सकता हैMicrosoft wants you to get social with so.cl  ।

 सन्दर्भ 

 बाहरी कड़ियाँ 
 आधिकारिक जालस्थल

श्रेणी:माइक्रोसॉफ़्ट
दक्षिण क़ज़ाख़स्तान प्रांत

दक्षिण क़ज़ाख़स्तान प्रांत (कज़ाख़: Оңтүстік Қазақстан облысы, अंग्रेज़ी: South Kazakhstan Province) मध्य एशिया के क़ज़ाख़स्तान देश का एक प्रांत है। इसकी राजधानी शिमकेंत (Shimkent) नाम का शहर है। इस प्रांत की दक्षिणी सरहद उज़बेकिस्तान से लगती है और उज़बेकिस्तान की राजधानी ताशकेंत इसके बहुत पास है। मध्य एशिया की प्रसिद्ध नदी सिर दरिया इस प्रांत से होते हुए अरल सागर की तरफ़ गुज़रती है। यहाँ से तुर्कमेनिस्तान के तुर्कमेनाबात शहर से रूस के ओम्स्क शहर तक जाने वाली तेल की एक महत्वपूर्ण पाइप-लाइन भी निकलती है। शिमकेंत में कच्चे खनिजों से तेल, सीसा और जस्ता (ज़िंक) के कई कारख़ाने हैं।

 समुदाय 
दक्षिण क़ज़ाख़स्तान प्रांत में देश के किसी भी अन्य प्रांत से अधिक घनी आबादी है। इसकी वजह यहाँ का अनुकूल मौसम, बेहतर सिंचाई का बंदोबस्त और ताशकेंत, समरक़न्द और बुख़ारा जैसे प्राचीन मध्य एशियाई शहरों की नज़दीकी है। इस प्रांत की आबादी भी तेज़ी से बढ़ रही है, क्योंकि स्थानीय कज़ाख़ और उज़बेक परिवारों में ५ से ८ बच्चे होना आम बात है और ऊपर से उत्तरी उज़बेकिस्तान से भी बहुत से लोग यहाँ आकर व्यवसाय ढूंढते हैं।The Current digest of the Soviet press, Volume 7, Joint Committee on Slavic Studies, Social Science Research Council, American Association for the Advancement of Slavic Studies, 1955, ... South Kazakhstan Province is favorably situated geographically and has inexhaustible natural wealth, water resources, fertile soil, equipment — all the conditions needed for the development of industry and agriculture ...

क़ज़ाख़स्तान के सभी अन्य प्रान्तों में रूसी जाति के लोग आबादी का सबसे बड़ा या दूसरा सबसे बड़ा समुदाय हैं लेकिन दक्षिण क़ज़ाख़स्तान अकेला ऐसा प्रांत है जहाँ ऐसा नहीं है। यहाँ का सबसे बड़ा समुदाय कज़ाख़ है और २००९ की जनगणना में वे पूरी आबादी के ७२% थे। दूसरा सबसे बड़ा समुदाय उज़बेक हैं और वे आबादी के १८% थे। रूसी, ताजिक, कोरियाई और कुर्द लोग भी यहाँ रहते हैं। सोवियत संघ के ख़त्म हो जाने के बाद बहुत से रूसी लोग इस प्रांत को छोड़कर रूस चले गए हैं।

 दक्षिण क़ज़ाख़स्तान प्रांत के कुछ नज़ारे 

 इन्हें भी देखें 
 क़ज़ाख़स्तान के प्रांत

 सन्दर्भ 

श्रेणी:दक्षिण क़ज़ाख़स्तान प्रांत
श्रेणी:क़ज़ाख़स्तान के प्रांत
श्रेणी:क़ज़ाख़स्तान
जननी सुरक्षा योजना

जननी सुरक्षा योजना() भारत सरकार के स्वास्थ्य और परिवार कल्याण मंत्रालय द्वारा प्रायोजित योजना है जिसका प्रारंभ 2005 में किया गया। इसके अंतर्गत गरीबी रेखा से नीचे जीवनयापन करने वाली महिलाओं को संस्थागत प्रसूति कराने के लिए एक हजार रुपये की आर्थिक सहायता प्रदान की जाती है। प्रसव अस्पताल में अथवा प्रशिक्षित दाई द्वारा किया जाना चाहिए। शत प्रतिशत केंद्र प्रायोजित इस योजना का उद्देश्य गरीब गर्भवती महिलाओं को प्रसव की संस्थागत सुविधा प्रदान करना है। योजना के अंतर्गत पंजीकृत प्रत्येक लाभार्थी के पास एमसीएच कार्ड के साथ-साथ जननी सुरक्षा योजना कार्ड भी होना जरूरी है। आशा अथवा कोई अन्य सुनिश्चित संपर्क कार्यकर्ता द्वारा ए.एन.एम. प्राथमिक स्वास्थ्य केंद्र के चिकित्सा अधिकारी की देखरेख में अनिवार्य रूप से प्रसव की व्यवस्था करना आवश्यक है। इससे गर्भावस्था के दौरान स्वास्थ्य जाँच और प्रसव के बाद देखभाल और निगरानी करने में सहायता मिलती है।भारत २०११, प्रकाशन विभाग, सूचना और प्रसारण विभाग भारत सरकार, पृष्ठ- ५४५

 सन्दर्भ 

 बाहरी कड़ियाँ 

भारत २०११

श्रेणी:भारत में सरकारी योजनाएँ
डीनोसॉसर्स

डीनोसॉसर्स (अंग्रेजी: Dinosaucers) एक एनिमेटेड टेलीविजन श्रृंखला सह संयुक्त राज्य अमेरिका और कनाडा में उत्पादित है।

 आवाज कास्ट 
चरित्रमूल अंग्रेजी आवाज हिन्दी डबिंग आवाज अलोलेन कार्लसनकुबैद्यपॉटत्रिसीरोरोब कोवानुबोनसिरमारविन गोल्डहरब्रॉनटॉ थंडरचंगेज रेक्सदान हेनेसीपीएसीओसेतेगोरे क्हानर्टसेंयारकोगॉर्डन मस्तएनब्राचीओडॉन मैकमानुसतेरायाएक्सएडी मीरमनराजकुमारी डिलुईस वैलेन्सरयानसाइमन रेनॉल्ड्ससराहबारबरा लिन रेडपाथएक्यारॉजॉन स्टॉकएरभयानक अंगुलीदाऊदलेस्ली टोथडिमएनट्रोक्रिस विगिंसइकीमोटी विल्सनपॉलरिचर्ड इयरवुड

 हिंदी डबिंग क्रेडिट 
एयर की तारीख: ????
डबिंग स्टूडियो: ????
चैनल: ????
डायरेक्टर: ????
अनुवादक: ????

 सन्दर्भ 

 बाहरी कड़ियाँ 
 

श्रेणी:टेलिविज़न
नाको झील

350px|अंगूठाकार|नाको झिल और नाको ग्राम
नाको झील शीत मरुस्थलीय क्षेत्र जिला किन्नौर के 3,660 मीटर की ऊंचाई पर स्थित है.। यह विदेशी पर्यटकों व बौद्ध भिक्षुओं को अपनी ओर आकर्षित करती है। गर्मियों में हजारों देशी व विदेशी पर्यटक इस झील तक पहुंच कर यहां की शांत आबोहवा में अपनी थकान मिटा कर सुकून महसूस करते हैं
350px|thumb|नाको झील पर भारतीय हिमालय की चोटियों के प्रतिबिंब

श्रेणी:भारत के झील
श्रेणी:हिमाचल प्रदेश की झीलें
बाल्काश झील

thumb|260px|बलख़श झील के जलसम्भर का नक़्शा
thumb|260px|अंतरिक्ष से बलख़श झील का नज़ारा
बाल्काश झील (कज़ाख़: Балқаш Көлі, अंग्रेज़ी: Lake Balkhash) मध्य एशिया के क़ाज़ाख़स्तान देश में स्थित एक विशाल झील है। यह एशिया की सबसे बड़ी झीलों में से एक है। इसका कुल क्षेत्रफल १६,४०० किमी२ है, लेकिन इसमें पानी डालने वाली नदियों से सिंचाई के लिए पानी खिचने की वजह से इसका आकार घट रहा है। बीच में एक धरती की ऊँगली इसे दो हिस्सों में बांटती है - पश्चिमी भाग का पानी मीठा है जबकि पूर्वी भाग का पानी खारा है। पूर्वी भाग पश्चिमी भाग से अधिक गहरा है। इसका सबसे गहरा स्थान केवल २६ मीटर गहरा है।Central Asia: Kazakhstan, Tajikistan, Uzbekistan, Kyrgyzstan, Turkmenistan , Bradley Mayhew, Lonely Planet, 2007, ISBN 978-1-74104-614-4, ... Balkhash covers 17400 sq km, but is only 26m at its deepest point. There are fears that it may be suffering an Aral Sea–type shrinkage because of interference with the flow of the Ili River, its main water source, upstream from the lake ...

बलख़श झील एक बंद जलसम्भर में स्थित है जिसमें सात नदियों का पानी आता है, जिसमें सबसे प्रमुख इली नदी (Ili River) है। झील के किनारे बहुत से शहर बसे हुए हैं जिनमें सबसे बड़े का नाम भी बलख़श शहर है। इसमें ६६,००० निवासी रहते हैं।

बाल्काश झील पूर्वी कजाकिस्तान में एक विशाल अर्धचंद्राकार खारे पानी की झील है। इसकी सागरतल से ऊँचाई ९०० फुट है। ईली, आस्क् और लेप्सा आदि नदियाँ इसमें गिरती हैं, किंतु इस झील से कोई नदी निकलती नहीं। यह रेगिस्तानी भाग में स्थित है। इसका पूर्व तटीय भाग खारी मिट्टी का प्रदेश है। इसके तटों पर मछलियाँ पकड़ी जाती हैं। उत्तरी किनारे पर ताँबें की खानें हैं, एवं बाल्काश नगर में ताँबा गलाने का काम भी होता है।

 बाल्काश झील के कुछ दृष्य 

 इन्हें भी देखें 
 इली नदी
 क़ाज़ाख़स्तान

 सन्दर्भ 

श्रेणी:क़ाज़ाक़्स्तान की झीलें
श्रेणी:मध्य एशिया की झीलें
श्रेणी:खारी झीलें
श्रेणी:एशिया की बन्द जलसम्भरीय झीलें
नर जलसर्प तारामंडल

thumb|220px|नर जलसर्प (हाइड्रस) तारामंडल
अगर आप जलसर्प (हाइड्रा) तारामंडल पर जानकारी ढूंढ रहें हैं तो जलसर्प तारामंडल का लेख देखिये
नर जलसर्प या हाइड्रस (अंग्रेज़ी: Hydrus) तारामंडल खगोलीय गोले के दक्षिणी भाग में दिखने वाला एक तारामंडल है। यह बहुत ही छोटा तारामंडल है। ध्यान रहे कि यह जलसर्प तारामंडल (उर्फ़ हाइड्रा तारामंडल) से बिलकुल अलग है, जो इस से कहीं ज़्यादा बड़ा है। इसकी परिभाषा लगभग ४०० वर्ष पूर्व एक डच खगोलशास्त्री ने दो डच नाविकों द्वारा करे अध्ययन के आधार पर की थी।

 तारे 
नर जलसर्प तारामंडल में तीन मुख्य तारे हैं, हालांकि वैसे इसमें १९ तारों को बायर नाम दिए जा चुके हैं। इनमें से चार के इर्द-गिर्द ग़ैर-सौरीय ग्रह परिक्रमा करते हुए पाए जा चुके हैं। इस तारामंडल के मुख्य तारे और अन्य वास्तुएँ इस प्रकार हैं -
 बेटा हाइड्राई (β Hyi) - यह इस तारामंडल का सबसे रोशन तारा है और पृथ्वी से देखी जाने वाली इसकी चमक (या सापेक्ष कान्तिमान) +२.८० मैग्निट्यूड पर मापी गयी है।
 ऍचडी १०१८० (HD 10180) - यह एक सूर्य जैसा तारा है, जिसका अध्ययन करने पर पता चला है कि इसके इर्द-गिर्द कम-से-कम ७ और शायद ९, ग़ैर-सौरीय ग्रह परिक्रमा कर रहें हैं।Evidence for 9 planets in the 10180 system , Mikko Tuomi, Astronomy & Astrophysics (Journal), 6 अप्रैल 2012

 इन्हें भी देखें 
 ऍचडी १०१८०
 तारामंडल

 सन्दर्भ 

*
श्रेणी:तारामंडल
वोल्टता गुणक

300px|right|thumb|पूर्ण-तरंग कॉक्रॉफ्ट-वाल्टन वोल्टता गुणक
300px|right|thumb|'विलार्ड कास्केड' वोल्टता गुणक का आउटपुट वोल्टेज : ध्यान दें कि आउटपुट वोल्टता धीरे-धीरे इनपुट वोल्टता के लगभग दो गुना होने जा रही है।
वोल्टता गुणक (voltage multiplier) एक विशेष विद्युत परिपथ है जो कम वोल्टता के एसी को अपेक्षाकृत अधिक वोल्टता के डीसी में बदलने का काम करता है। इसमें प्रायः डायोड और संधारित्र का प्रयोग होता है। इनका उपयोग उच्च वोल्टता (हजारों किलोवोल्ट) पैदा करने के लिये किया जाता है जो मुख्यतः उच्च ऊर्जा भौतिकी के प्रयोगों के लिये या तड़ित-सुरक्षा से सम्बन्धित उपकरणों के परीक्षण के लिये लगती है।

जो वोल्टता गुणक ए.सी. वोल्तता को दो गुनी डी.सी. वोल्टता में बदल देते हैं उन्हें 'वोल्टता द्विगुणक' (वोल्टेज डबलर) कहते हैं। 

 बाहरी कड़ियाँ 
 Basic multiplier circuits
 Cockcroft Walton multipliers
 Schematic of Kadette brand (International Radio Corp.) model 1019. A 1937 radio with a vacuum tube (25Z5) voltage multiplier rectifier.

श्रेणी:विद्युत परिपथ
अलमाती

इसी नाम के प्रांत के बारे में जानकारी के लिए अलमाती प्रांत का लेख देखें
अलमाती(कज़ाख़: Алматы, अंग्रेज़ी: Almaty) मध्य एशिया के कज़ाख़स्तान देश की भूतपूर्व राजधानी और उस देश का सबसे बड़ा शहर है। कज़ाख़ भाषा में 'अलमाती' शब्द का मतलब 'सेबों का शहर' होता है। सोवियत संघ के ज़माने में सन् १९२९ से १९९१ तक यह शहर 'अल्मा अता' (Alma Ata, अर्थ: 'सेब का पिता') के नाम से उसे राष्ट्र के 'कज़ाख़ सोवियत समाजवादी गणतंत्र' (Kazakh SSR) विभाग की राजधानी हुआ करता था। कज़ाख़स्तान की आज़ादी के बाद १९९१ से १९९७ तक यह उस देश की राजधानी रहा लेकिन १९९७ में अस्ताना कज़ाख़स्तान की नई राजधानी बना। इसके बावजूद अलमाती देश का आर्थिक केंद्र है और इसमें पूरे राष्ट्र की ९% आबादी बसती है। अलमाती दक्षिणी कज़ाख़स्तान में किरगिज़स्तान की सीमा के पास के पहाड़ी इलाक़े में स्थित है। रूसी साम्राज्य के दौर में १८६७ से १९२१ तक इसे विएरनी (Верный, Vierny) के नाम से जाना जाता था, जिसका अर्थ रूसी भाषा में 'वफ़ादार' होता है।Central Asia: Kazakhstan, Tajikistan, Uzbekistan, Kyrgyzstan, Turkmenistan , Bradley Mayhew, Lonely Planet, 2007, ISBN 978-1-74104-614-4, ... Almaty and its old name, Alma-Ata, literally mean 'father of apples' ...

 भूगोल 
 जलवायु 

 अलमाती के नज़ारे 

 इन्हें भी देखें 
 कज़ाख़स्तान

 सन्दर्भ 

श्रेणी:मध्य एशिया के शहर
श्रेणी:क़ाज़ाक़्स्तान
श्रेणी:क़ाज़ाक़्स्तान के शहर
इली नदी

thumb|240px|इली नदी का एक दृश्य
thumb|240px|बलख़श झील जलसम्भर क्षेत्र का नक़्शा जिसमें इली नदी और उसकी उपनदियाँ देखी जा सकती हैं
इली नदी (कज़ाख़: Іле, इले; अंग्रेज़ी: Ili River) मध्य एशिया की एक नदी है जो चीन के शिनजियांग प्रांत के इली कज़ाख़ स्वशासित विभाग में तियान शान पहाड़ों से उत्पन्न होकर दक्षिणपूर्वी कज़ाख़स्तान के अलमाती प्रांत से गुज़रकर बलख़श झील के ख़ाली होती है। इसकी कुल लम्बाई १,४३९ किमी है जिसमें से ८१५ किमी कज़ाख़स्तान की भूमि में आता है। बलख़श झील से मिलते हुए इली नदी एक बड़ा नदीमुख (डेल्टा) क्षेत्र बनाती है जिसमें झीलें, दलदली ज़मीन और सरकंडों से भरपूर जलग्रस्त इलाक़े आते हैं।

कुल मिलकर इली नदी का जलसम्भर क्षेत्र १,४०,००० वर्ग किमी है। इली नदी स्तेपी की तीन सबसे महत्वपूर्ण नदियों में से एक है - अन्य दो चुय नदी और तलास नदी हैं।

 नाम 
इली नदी का नाम महमूद काश्गरी के मशहूर 'दीवान-उ-लुग़ात​-उत-तुर्क' (तुर्की भाषाओँ का शब्दकोष) में मिलता है। इसमें उन्होंने इसे कुछ इस तरह दर्ज किया था: 'इली, एक नदी का नाम, जिसके किनारे यग़मा, तोख़सी और चिगलिग​ क़बीले बसते हैं और जिसे तुर्की देश अपना जेहून (आमू दरिया) समझते हैं'।Mahmud Kashgari, Dīwānu l-Luġat al-Turk (En: Compendium of the languages of the Turks). Vol I, p124. 1072-1074 इस से उनका मतलब था की जिस तरह मध्य एशिया के अन्य भाग में आमू दरिया को बहुत अहमियत दी जाती है उसी तरह इली नदी तुर्क लोगों के लिए है। सम्भव है कि नदी का नाम उईग़ुर भाषा के 'इल' शब्द से हो जिसका मतलब '(मछली पकड़ने वाला) काँटा' होता है। यह नाम नदी के आकार के ऊपर आधारित हो सकता है।Adil Arup, Ili atalghusi heqqide (Etymology of Ili), Journal of Ili Darya, in Uyghur, 2007

 इली नदी के कुछ नज़ारे 

 इन्हें भी देखें 
 बलख़श झील
 तलास नदी

 सन्दर्भ 

श्रेणी:शिंजियांग की नदियाँ
श्रेणी:चीन की नदियाँ
श्रेणी:क़ाज़ाक़्स्तान की नदियाँ
श्रेणी:मध्य एशिया की नदियाँ
श्रेणी:अलमाती प्रांत
ओइरत लोग

thumb|230px|ल्हाबज़ंग ख़ान एक ख़ोशूत​ ओइरत था जिसने १६९७-१७१७ काल में तिब्बत पर राज किया
ओइरत (मंगोल: Ойрад, अंग्रेज़ी: Oirat) मंगोल लोगों का सबसे पश्चिमतम समुदाय है जो पश्चिमी मंगोलिया के अल्ताई पर्वत क्षेत्र में वास करते हैं। कई क़बीलों के एकीकरण से बनी यह जाति मध्य एशिया के पूर्वी भाग में उत्पन्न हुई थी लेकिन अब इनका सबसे बड़ा गुट रूस के काल्मिकिया गणतंत्र में मिलता है जहाँ इन्हें काल्मिक लोग कहा जाता है। काल्मिकी १७वीं सदी के शुरूआती दौर में ज़ुन्गारिया से रूसी साम्राज्य के दक्षिण-पूर्वी यूरोपी भाग में आ बसे थे।Encyclopedia of the Peoples of Asia and Oceania , Barbara A. West, Infobase Publishing, 2010, ISBN 978-1-4381-1913-7, ... Oirat (Oyrat, Oyirad, Western Mongols, Kalmyks) Oirat is a collective term that refers to the Western Mongols generally, a group that invludes the Zunghars, Durbets and other smaller tribes in northern Asia. The Kalmyk are an Oirat groupp that migrated westward and established their own polity in the lower Volga region of European Russia in the early 17th century ...

ऐतिहासिक रूप से ओइरतों के चार प्रमुख क़बीले हैं: ज़ुन्गार, तोरग़ुत​, दोरबेत और ख़ोशूत​। इनके अन्य क़बीलों में ख़ोइद​, बयिद, म्यन्गद, ज़ख़चिन, बातुद​, बरगा और दरख़द शामिल हैं। दुनिया भर में लगभग ५ लाख ओइरात हैं, जिनमें से २ लाख मंगोलिया में, १.७५ लाख रूस में और १.४ लाख चीन में रहते हैं।

 इन्हें भी देखें 
 ओइरत भाषा
 मंगोल लोग

 सन्दर्भ 

श्रेणी:ओइरत
श्रेणी:मंगोल जातियाँ
श्रेणी:मध्य एशिया का इतिहास
श्रेणी:मंगोलिया का इतिहास
ज़ुन्गार लोग

thumb|230px|सरल (Saral), जो मान्छु लोगों के चीन और मंगोलिया पर राज करने वाले चिंग राजवंश की फ़ौज में ज़ुन्गार जाति का एक अफसर था
ज़ुन्गार (मंगोल: Зүүнгар, कज़ाख़: Жоңғар, अंग्रेज़ी: Dzungar) मंगोल लोगों की ओइरत शाखा की एक उपशाखा का नाम है जिन्होनें १७वीं और १८वीं सदी में अपनी ज़ुन्गार ख़ानत चलाई थी। ऐतिहासिक रूप से वे ओइरत उपजाति के चार प्रमुख क़बीलों में से एक रहे हैं (अन्य तीन तोरग़ुत​, दोरबेत और ख़ोशूत​ हैं)। मंगोल भाषा में 'ज़ुउन्गार' शब्द का मतलब 'बाहिनें हाथ' होता है। आधुनिक युग में ज़ुन्गार लोग मंगोलिया और चीन में रहते हैं और मंगोलिया में उनकी जनसँख्या १५,५२० अनुमानित की गई थी।

== विवरण ==
१६वीं सदी में मंगोलिया में उत्तरी युआन राजवंश का काल चल रहा था, जो एक मंगोल राजवंश था और सिंहासन पर तुमेन जसग्तू ख़ान (Tümen Jasagtu Khan) बैठा था। उसने जब अपना साम्राज्य विस्तृत किया तो बहुत से मंगोल और तुन्गुसी क़बीलों ने उसकी अधीनता स्वीकार ली लेकिन कुछ ओइरत उस के विरुद्ध जूझे। इसके बाद १७वीं सदी ईसवी में ख़ल्ख़ा मंगोल क़बीले का अल्तान ख़ान मंगोलों पर अपना शासन जमाना चाहता था और इन ओइरत क़बीलों ने उसकी अधीनता न स्वीकारते हुए उस से लड़ाई की। ख़ल्ख़ा पूर्वी मंगोल होते हैं जबकि ओइरत पश्चिमी मंगोल हैं। आगे चलकर चीन और मंगोलिया पर मान्छु लोगों का अधिकार हुआ तो इन ओइरतों ने मान्छुओं से भी टक्कर ली। ओइरत मंगोलों का यही उपसमुदाय 'ज़ुन्गार' कहलाया। शुरू में तो ज़ुन्गार केवल ओओलेद (Oöled), दोरवोद (Dörvöd) और ख़ोइत (Khoit) क़बीलों का परिसंघ थे, लेकिन आगे चलकर इनमें तोरग़ुत​ और ख़ोशूत क़बीलों के भी कुछ अंशों को ज़बरदस्ती शामिल कर लिया गया। ज़ुन्गारों में लोकबोलियों के आधार पर यह मान्यता है कि वे चंगेज़ ख़ान के ज़माने में स्तेपी क्षेत्र पर घूमने वाले नायमन लोगों के वंशज हैं, जो एक तुर्की-मंगोल क़बीला हुआ करता था।

 नामों के उच्चारण 
ध्यान दें कि 'ख़ोशूत', 'ख़ान' और 'ख़ल्ख़ा' जैसे शब्दों में बिन्दु-वाले 'ख़' अक्षर के उच्चारण बिन्दु-रहित 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। यह भी ध्यान दें कि 'तोरग़ुत​' में बिन्दु-वाले 'ग़' अक्षर के उच्चारण भी बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इन्हें भी देखें 
 ओइरत
 ज़ुन्गारिया
 नायमन लोग
 मान्छु लोग
 मंगोल लोग

 सन्दर्भ 

श्रेणी:ओइरत
श्रेणी:मंगोल जातियाँ
श्रेणी:मध्य एशिया का इतिहास
पूर्वी स्लाव लोग

thumb|300px|वह देश जहाँ स्लावी आबादी है या जहाँ किसी स्लावी भाषा को आधिकारिक दर्जा प्राप्त है
पूर्वी स्लाव (East Slavs) उन स्लाव लोगों को कहा जाता है जो पूर्वी स्लावी भाषाएँ बोलते हैं। यह शुरू में कीवियाई रूस (Kievan Rus') नामक मध्यकालीन राज्य के निवासी हुआ करते थे लेकिन १७वीं सदी तक रूसी, यूक्रेनी और बेलारूसी उपजातियों में बंट चुके थे।

 इतिहास 
पूर्वी स्लावों के बारे में ८५९ ईसवी से पहले के काल में ज़्यादा जानकारी नहीं है। इसकी वजह यह है कि उनके क्षेत्र यूरोप के बाक़ी इलाक़ों से दूर थे और उनकी भाषा का कोई लिखित रूप नहीं था। ८६३ में सिरिलिक लिपि विशेष रूप से स्लावी भाषाओँ को लिखने के लिए ईजाद की गई। माना जाता है कि ६०० ईसवी तक स्लावी लोग पूर्वी, पश्चिमी और दक्षिणी शाखाओं में विभाजित हो चुके थे। ११वीं और १२वीं सदी में लिखे गए मुख्य वृत्तान्त (Повѣсть времяньныхъ лѣтъ, Primary Chronicle) में १२ स्लावी क़बीलियाई परिसंघों की सूची है जिन्होनें बाल्टिक सागर और कृष्ण सागर के बीच के क्षेत्र में रहना शुरू कर दिया था। यह स्लाव कहाँ से आये इसके बारे में इतिहासकारों में आपसी मतभेद चलता रहा है। हालांकि पहली सदी से लेकर नवी सदी तक पोंटिक-कैस्पियाई स्तेपी से सरमती, हूण, आवार, बुलगार और मग्यार जैसी बहुत सी जातियाँ निकली और स्लाव कई के साथ संपर्क में आये होंगे, लेकिन कोई भी स्लावियों के इलाक़ों में नहीं बसीं। ८वीं सदी तक स्लावी पूर्वी यूरोपी मैदानों की प्रमुख जाति बन चुके थे।

पूर्वी स्लाव पूर्वी यूरोपी मैदान के अनंत वनों में आ बसे। वे किसी स्थान में आकर वहाँ के जंगल जलाकर खुली ज़मीन में खेती करते थे। लेकिन ऐसे जलाकर साफ़ की गई धरती पर कुछ ही साल अच्छी फ़सल उगती है इसलिए ज़मीन के थकते ही वे आगे वन के किसी अन्य क्षेत्र में फैल जाते थे। इस तरह पूर्वी स्लाव जल्दी ही पूरे पूर्वी यूरोप में विस्तृत हो गए।Richard Pipes. (1995). Russia Under the Old Regime. New York: Penguin Books. pp. 27-28

 इन्हें भी देखें 
 स्लाव लोग
 कीवियाई रूस

 सन्दर्भ 

श्रेणी:स्लावी जातियाँ
मलखंब

right|thumb|300px|मलखम्ब का प्रदर्शन करती हुई एक मलखम्ब टीम
मलखम्ब भारत का एक पारम्परिक खेल है जिसमें खिलाड़ी लकड़ी के एक उर्ध्व खम्भे या रस्सी के उपर तरह-तरह के करतब दिखाते हैं। वस्तुतः इसमें प्रयुक्त खम्भ को 'मल्लखम्भ' ही कहा जाता है। यह मध्य प्रदेश का राज्य खेल है
2013 में राज्य खेल घोषित कर दिया

'मलखम्ब' (शुद्ध, 'मल्लखम्भ') दो शब्दों से मिलकर बना है - 'मल्ल' (बलवान या योद्धा) तथा 'खम्भ' (खम्भा)।

 बाहरी कड़ियाँ 

श्रेणी:भारत के पारम्परिक खेल
श्रेणी:व्यायाम
श्रेणी:महाराष्ट्र की संस्कृति
कलश भाषा

thumb|230px|कलश स्त्रियाँ
thumb|230px|कलश लड़की
कलश (Kalash) एक हिन्द-आर्य भाषा-परिवार की दार्दी भाषाओँ वाली शाखा की एक भाषा है जो पश्चिमोत्तरी पाकिस्तान के ख़ैबर​-पख़्तूनख़्वा राज्य के चित्राल ज़िले में बसने वाले कलश लोगों द्वारा बोली जाती है। सन् २०१० में इसे बोलने वालों की संख्या लगभग ६,००० अनुमानित की गई थी।

 शब्दों के उदाहरण 
यह कलश के कुछ चुने हुए शब्द हैं -R.T.Trail and G.R. Cooper, Kalasha Dictionary – with English and Urdu. National Institute of Pakistan Studies, Islamabad & Summer Institute of Linguistics, Dallas TX. 1999

हिन्दी का आम शब्द कलश पुरानी हिन्द-आर्य (संस्कृत) नई हिन्द-आर्यहड्डी  अथी, अठी  अस्थि  (हिन्दी, नेपाली) आँठ (सीने की पसलियाँ)मूत्र  मूत्र, मुत्र  मूत्र  मूतगाँव  ग्रोम  ग्राम  गाँव; ग्रामरस्सी  रजूक, रझूक रज्जू लेज, लेजुरधुआँ  थुम  धूम धुआँ, धुवाँमांस  मोस  मांस  मांस, मासकुत्ता   शुआ, शोंआ  श्वान  (हिन्दी, सिंहाली) सुवानचींटी   पिलिलक, पिलीलक पिपील, पिप्पीलिक  (हिन्दी) पिपरा, पिपड़ापुत्र   पुत, पुत्र  पुत्र पूतदीर्घ (लम्बा)  द्रिग, द्रीग दीर्घ  दीहआठ  अष्ट, अश्त अष्ट  आठटूटा  छिना, छीना  छिन्न  (हिन्दी) छीनना, छिन्न-भिन्न(जान से) मारना  नाश नाश, नाशयति  नाश होना

 इन्हें भी देखें 
 कलश लोग
 दार्दी भाषाएँ
 खोवार भाषा
 चित्राल ज़िला

 सन्दर्भ 

श्रेणी:दार्दी भाषाएँ
श्रेणी:हिन्द-आर्य भाषाएँ
श्रेणी:पाकिस्तान की भाषाएँ
मेन इन ब्लैक 3

मेन इन ब्लैक 3' (; जिसे स्टाइल में एमआईबी3 लिखा है) २०१२ में बनी अमेरिकी ३ डी काल्पनिक विज्ञान पर आधारित हास्य फ़िल्म है जिसमे विल स्मिथ और टॉमी ली जोन्स मुख्य भूमिका में है। यह फ़िल्म २००२ में बनी मेन इन ब्लैक II का अगला भाग है जिसे २५ मै २०१२ को पिछली फ़िल्म के दस वर्षों बाद व पहली फ़िल्म मेन इन ब्लैक से पन्द्रह वर्षों बाद रिलीज़ किया गया है। फ़िल्म में जोश ब्रोलिन, एम्मा थोम्पसन, ऐलिस इव और जेमैने क्लेमेंट अन्य भूमिकाओं में है और इनके साथ बैरी सोनान्फिल्ड निर्देशक व स्टीवन स्पीलबर्ग निर्माता के रूप में पुनः लौटे है।

 कथानक 
अंतरब्रह्माण्डीय गुनेहगार बोरिस द एनिमल चंद्रमा पर स्थित लूनरमैक्स जेल से भाग निकलता है और समय में वापस जा कर एजंट के (टॉमी ली जोन्स) को मारने की कोशिश करता है जिसने २६ जुलाई १९६९ को उसका एक हाथ उड़ा कर उसे गिरफ्तार किया था। न्यू योर्क शहर में हुई एक अंतरिक्षयान की दुर्घटना व एक चीनी रेस्तरां में हुई हाथापाई से के यह समझ जाता है कि बोरिस भाग निकला है और इस बात पर पछताता है कि उसने उसे पहले ही क्यों नहीं मार दिया। जब वह अपने घर लौटता है तो उसके सारे नामो निशान मिट जाते है। एजंट जे (विल स्मिथ) अकेला इंसान है जिसे के अब भी याद है हालांकि मेन इन ब्लैक के मुख्यालय में किसी को भी के याद नहीं।

एजंट ओ जो ज़ेड की मृत्यु के पश्च्यात एमआईबी की सचिव है, जे के कथनों से यह निष्कर्ष निकालती है कि समय में कुछ गड़बड़ हुई है। दोनों को पता चलता है कि बोरिस १९६९ के समय में भाग निकला है और उसने के की हत्या कर दी जिससे पृथ्वी पर उसकी जाती ने हमला कर दिया क्योंकि पृथ्वी का सुरक्षा कवच आर्क्नेट के ने १९६९ में चालु किया था, जो उसकी मृत्यु के कारण स्थापित नहीं हो पाया। एक दुकान के मालिक जेफ्री प्राइस की मदद से जे क्रिसलर बिल्डिंग से कूद कर समय यात्रा करता है। उसके पास केवल २४ घंटे है ताकि वह बोरिस को रोक सके और वह के की हत्या के एक दिन पहले पहुँच जाता है। तब एजेंट जे को पता चलता है कि उसके पिता एक कप्तान थे।

 पात्र 
 विल स्मिथ - एजंट जे
 टॉमी ली जोन्स - एजंट के
 जोश ब्रोलिन - युवा एजंट के
 जेमैने व्=क्लेमेंट - बोरिस द एनिमल
 एम्मा थोम्पसन - एजंट ओ, एमआईबी की सचिव
 ऐलिस इव - युवा एजंट ओ
 माइकल स्तुहल्बर्ग - ग्रिफिन, एक परग्रही जो भविष्य देख सकता है
 निकोल शेर्ज़िंगर - लिली, बोरिस की गर्लफ्रेंड
 डेविड राशे - एजंट एक्स
 विल अर्नेट - एजंट एए
 लेडी गागा - एजंसी के पर्दे पर दिखी एक परग्रही

 सन्दर्भ 

 बाहरी कड़ियाँ 
 
 

श्रेणी:३डी फ़िल्म
कोहिस्तानी भाषा

thumb|240px|कोहिस्तानी भाषा ख़ैबर​-पख़्तूनख़्वा के कोहिस्तान ज़िले (लाल रंग) में बोली जाती है
कोहिस्तानी या सिन्धु-कोहिस्तानी हिन्द-आर्य भाषा-परिवार की दार्दी भाषाओँ वाली शाखा की एक भाषा है जो पश्चिमोत्तरी पाकिस्तान के ख़ैबर​-पख़्तूनख़्वा राज्य के कोहिस्तान ज़िले में बोली जाती है। सन् १९९३ में इसे बोलने वालों की संख्या लगभग २,२०,००० अनुमानित की गई थी।

 भाषा का नाम 
'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है।

 नाम का अन्य भाषाओँ के लिए प्रयोग 
ख़ैबर​-पख़्तूनख़्वा के पश्तून लोग कभी-कभी इस इलाक़े के सभी ग़ैर-पश्तून लोगों को 'कोहिस्तानी' बुलाते हैं। ब्रिटिश राज के दौरान हुए एक समीक्षण ने पाया कि 'इन्हें और हिन्दू-कुश की वादियों के सभी भारतीय मुसलमानों को पठान कोहिस्तानी बुलाते हैं'।A glossary of the tribes and castes of the Punjab and North-West Frontier Province: Based on the census report for the Punjab, 1883, Horace Arthur Rose, Denzil Ibbetson, Edward Maclagan, Superintendent of Government Printing, Punjab, 1914, ... The Pathans call them, and all other Muhammadans of Indian descent in the Hindu Kush valleys, Kohistanis ... इस वजह से इसी क्षेत्र में बोली जाने वाली कलामी और तोरवाली भाषाएँ भी कभी-कभी कोहिस्तानी कहलाई जाती हैं हालाँकि भाषावैज्ञानिक नज़रिए से वे सिन्धु-कोहिस्तानी से अलग दो दार्दी भाषाएँ हैं।

 इन्हें भी देखें 
 दार्दी भाषाएँ
 कोहिस्तान ज़िला (पाकिस्तान)
 ख़ैबर​-पख़्तूनख़्वा

 सन्दर्भ 

श्रेणी:हिन्द-आर्य भाषाएँ
श्रेणी:दार्दी भाषाएँ
श्रेणी:पाकिस्तान की भाषाएँ
कोहिस्तान ज़िला (पाकिस्तान)

thumb|230px|ख़ैबर-पख़्तूनख़्वा प्रांत में कोहिस्तान ज़िला (लाल रंग में)
कोहिस्तान (उर्दू और पश्तो: , अंग्रेज़ी: Kohistan) पाकिस्तान के ख़ैबर-पख़्तूनख़्वा प्रांत के पूर्वोत्तरी भाग में स्थित एक पूर्व ज़िला था। इस ज़िले की राजधानी दासू () नामक बस्ती है। वर्ष 2014 में इसे द्विभाजित कर, ऊपरी कोहिस्तान ज़िला और निचला कोहिस्तान ज़िला बना दिया गया।

 नाम की उत्पत्ति 
'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है। 

 विवरण 
कोहिस्तान ज़िले में सन् १९९८ में ४,७२,५७० लोगों कि आबादी थी। इसका क्षेत्रफल क़रीब ७,४९२ वर्ग किमी है। यहाँ ज़्यादातर कोहिस्तानी भाषा और अन्य दार्दी भाषाओँ के साथ पश्तो बोलने वाले भी रहते हैं। अधिकतर लोग धर्म से सुन्नी मुस्लिम हैं हालांकि एक अल्पसंख्यक शिया मुस्लिम समुदाय भी यहाँ मिलता है। कोहिस्तान आर्थिक रूप से एक पिछड़ा और अविकसित इलाक़ा समझा जाता है। २००६ में इस ज़िले का साक्षरता दर सिर्फ़ २०% मापा गया था। अधिकतर लोग कृषि या मवेशी पालन से जीवन बसर करते हैं और ग़रीबी व्यापक है। ज़िले की ज़मीन पहाड़ी या फिर शुष्क होने से खेती में कठिनाई पेश आती है। पनीर, मक्खन, ऊन और लकड़ी यहाँ के मुख्य उत्पादन हैं। इस ज़िले से विशेषकर अख़रोट की लकड़ी अन्य क्षेत्रों में भेजी जाती है। कोहिस्तान ज़िला काराकोरम राजमार्ग के रस्ते में आता है और यहाँ से यह पाक-अधिकृत कश्मीर में स्थित गिलगित शहर की तरफ़ निकलता है।

 इन्हें भी देखें 
 ख़ैबर-पख़्तूनख़्वा
 कोहिस्तानी भाषा

 सन्दर्भ 

श्रेणी:ख़ैबर-पख़्तूनख़्वा के ज़िले
श्रेणी:पाकिस्तान के ज़िले
श्रेणी:भारतीय उपमहाद्वीप के ज़िले
भारतीय लोक कला

भारतीय लोक कला मूलतः जन सामान्य की कला है। उसका इतिहास उतना ही पुराना है जितना कि भारतीय ग्रामीण सभ्यता का। सिन्धु घाटी की सभ्यता से मिले अवशेषों को यदि भारतीय लोक कला के आरम्भिक नमूने माना जाय तो यह परम्परा ईसा से लगभग तीन हजार साल पुरानी मानी जा सकती है। लोक कलाकारों ने लगभग प्रत्येक काल मे लोक कलाकृतियों का सृजन किया होगा परन्तु वे नमूने आज उपलब्ध नहीं है।

 योगदान और महत्व 

आज भारतीय आदिवासी एवं लोक कलाओ को विश्व मे जो पहचान मिली है उस मे वेरियर एल्विन, स्टेला क्राम्रिश, कमला देवी चट्टोपाध्याय एवं पुपुल जयकर जैसे विद्वानो का बहुत बडा योगदान है। भारत में लगभग प्रत्येक सांस्कृतिक अन्चल की अपनी विशिष्ट आदिवासी एव्ं लोक कला है। आपने परंपरागत् रूप मैं आदिवासी एवं लोक कला का व्यवहार सामान्यतः अजीविका कमाने हेतु नहिं बल्कि अपने जीवन को प्रचलित विश्वासों और मान्यताओ के अनुरूप सुख एवं शान्तिमय बनाने हेतु पारलौकिक शक्तियों से आशीर्वाद प्राप्ति के लिये किया जाता है। 

 इन्हें भी देखें 

 भारतीय लोक कला परंपरा

 बाहरी कड़ियाँ 
 https://web.archive.org/web/20111213152155/http://india.gov.in/knowindia/culture_heritage.php?id=99

 https://web.archive.org/web/20111124211725/http://download.nos.org/sec225new/Lesson-4.pdf

श्रेणी:भारतीय लोककला

भारत की पांच लोक कलाऐं
किराना घराना

किराना घराना भारतीय शास्त्रीय संगीत और गायन की हिंदुस्तानी ख़याल गायकी की परंपरा को वहन करने वाले हिंदुस्तानी घरानों में से एक है।
किराना घराने का नामकरण उत्तर प्रदेश के मुज़फ्फरनगर जिले के एक तहसील कस्बा कैराना ( जो की अब जिला शामली में हैं )से हुआ माना जाता है। यह उस्ताद अब्दुल करीम खाँ (१८७२-१९३७) का जन्मस्थान भी है, जो बीसवीं सदी में किराना शैली के सर्वाधिक महत्वपूर्ण भारतीय संगीतज्ञ थे। इन्हें किराना घराने का वास्तविक संस्थापक माना जाता है। उस्ताद करीम खाँ कर्णाटक संगीत शैली में भी पारंगत थे। इनका मैसूर दरबार से गहरा संबंध था।

 प्रमुख संगीतज्ञ 
 अब्दुल करीम खाँ, १८७२-१९३७, संस्थापक
 अब्दुल वाहिद खाँ, १८८५-१९४९, करीम खाँ के भतीजे एवं किराना घराने के सह-संस्थापक
 सवाई गंधर्व, १८८६-१९५२, करीम खाँ के शिष्य
 सुरेशबाबू माने, १९०२-५३, करीम खाँ के पुत्र और शिष्य, वाहिद खाँ से भी शिक्षा प्राप्त की
 हीराबाई बादोडकर, १९०५-८९, करीम खाँ की पुत्री और शिष्या, वाहिद खाँ से भी शिक्षा प्राप्त की
 रोशन आरा बेग़म
 सरस्वती राणे
 गंगूबाई हंगल, १९१३-२००६, सवाई गंधर्व की शिष्या
 भीमसेन जोशी, १९२२-२०११, सवाई गंधर्व के शिष्य
 प्रभा अत्रे, सुरेशबाबू माने और हीराबाई बादोडकर की शिष्या<ref>{{Cite web |url=http://articles.timesofindia.indiatimes.com/2011-01-26/hubli/28372632_1_kirana-gharana-prabha-atre-kaivalyakumar-gurav |title=Atre' |access-date=29 मई 2012 |archive-url=https://web.archive.org/web/20121104182515/http://articles.timesofindia.indiatimes.com/2011-01-26/hubli/28372632_1_kirana-gharana-prabha-atre-kaivalyakumar-gurav |archive-date=4 नवंबर 2012 |url-status=live }}</ref>
 माणिक वर्मा, सुरेशबाबू माने और हीराबाई बादोडकर के शिष्य, अन्य घरानों में भी शिक्षा पायी।

 विस्तृत अध्ययन हेतु 
 Kirana, by Roshan Ara Begum. Published by Gramophone Co. of India, 1994.
 Khyāl: Creativity Within North India's Classical Music Tradition'', by Bonnie C Wade. Published by Press Synidcate of the University of Cambridge, 1984.
 सन्दर्भ 

 बाहरी कड़ियाँ 
 किराना घरा

श्रेणी:शास्त्रीय संगीत
श्रेणी:संगीत घराने
श्रेणी:उत्तर प्रदेश का संगीत
स्वात नदी

thumb|240px|ख़ैबर-पख़्तूनख़्वा प्रान्त में बहने वाली स्वात नदी
स्वात नदी (पश्तो: , द स्वात सीन्द; अंग्रेज़ी: Swat River) पाकिस्तान के पश्चिमोत्तरी ख़ैबर-पख़्तूनख़्वा प्रान्त में बहने वाली एक नदी है। इसका स्रोत हिन्दू-कुश पर्वतों में है जहाँ से निकलकर यह कालाम वादी और स्वात ज़िले से गुज़रती है। यहाँ से आगे यह मालाकंड ज़िले से निकलकर पेशावर वादी में चारसद्दा के पास काबुल नदी में मिल जाती है।

स्वात नदी स्वात ज़िले के बहुत से इलाक़ों में सिंचाई के लिए बहुत महत्व रखती है और इसपर दो जल-विद्युत बाँध भी बने हुए हैं। इनसे पैदा होने वाली बिजली का स्थानीय इस्तेमाल किया जाता है। स्वात नदी एक रमणीय नज़ारा भी है जिसे देखने हर साल बहुत से सैलानी आते हैं। इसकी वादी के निचले हिस्से में बहुत से पुरातन स्थल हैं।

 ऋग्वेद में 
स्वात नदी को ऋग्वेद के ज़माने में सुवस्तु नदी के नाम से जाना जाता था और यही इसका मूल नाम था। ऋग्वेद के ८:१९:३७ मन्त्र में इस नदी का ज़िक्र मिलता है।Journal of Indian History by: University of Kerala Dept. of History, University of Allahabad Dept. of Modern Indian History, University of Travancore, University of Kerala, Published by Dept. of Modern Indian History, 1963 page 28

 इन्हें भी देखें 
 काबुल नदी
 ख़ैबर-पख़्तूनख़्वा

 सन्दर्भ 

श्रेणी:ख़ैबर-पख़्तूनख़्वा की नदियाँ
श्रेणी:पाकिस्तान की नदियाँ
श्रेणी:ऋग्वैदिक नदियाँ
श्रेणी:बौद्ध धर्म में नदियाँ